შეხვედრა თემაზე "პატიმართა უფლებები"
2014-04-03 16:12 (Asia/Dubai)
15 აპრილს, 14:00 საათზე, A 101 აუდიტორიაში ილიას სახელმწიფო უნივერსიტეტის სამართლის სკოლის სტუდენტებისთვის ჩატარდება შეხვედრა თემაზე “პატიმართა უფლებები: არსებული ტენდენციები და გამოწვევები” შეხვედრაზე დასწრების შესაძლებლობა ექნებათ სამართლის სკოლის იმ პირველ 20 სტუდენტს, რომლებიც რეგისტრაციას გაივლიან ელ. ფოსტის შემდეგ მისამართზე: sopio.shubladze@iliauni.edu.ge.
რეგისტრაციის შესახებ შეტყობინება სტუდენტებს ეცნობებათ ელ. ფოსტის მეშვეობით.

ბორის გროისის ესეების კრებულის პრეზენტაცია
2014-04-04 12:12
ორშაბათს, 7 აპრილს, 18:00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” გაიმართება ბორის გროისის ესეების კრებულის პრეზენტაცია.
პრეზენტაციას გაუძღვება ილიას სახელმწიფო უნივერსიტეტის რექტორი, პროფესორი გიგა ზედანია. პრეზენტაციაზე ისაუბრებს წიგნის მთარგმნელი სოსო ჭაუჭიძე.
დასწრება თავისუფალია.
მისამართი: ჭავჭავაძის 32.
ბორის გროისი თანამედროვე რუსი ხელოვნების კრიტიკოსი, მედიამკვლევარი და ფილოსოფოსია. მისი ყურადღების ქვეშ თანაბრად ექცევა როგორც კომუნისტური და პოსტკომუნისტური რეჟიმების კულტურული ტრანსფორმაციები, ისე მოდერნული და პოსტმოდერნული სახელოვნებო სივრცეები, კერძოდ კი – ის მუტაციები, რომლებიც არტისტულმა ავანგარდმა და, ზოგადად, გასული საუკუნის დომინანტურმა სახელოვნებო პარადიგმებმა განიცადა.

უნიკინო 11 აპრილს: ”პლანეტა დედამიწა: ჯუნგლები”
2014-04-04 12:18
პარასკევს, 11 აპრილს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, ილიას უნივერსიტეტის სტუდენტური სერვის ცენტის ბაზაზე არსებული კლუბის „მწვანეუნს“ ინიციატივით უნიკინოში ნაჩვენები იქნება ალასტერ ფოვერგილის დოკუმენტური ფილმი „პლანეტა დედამიწა: ჯუნგლები“ (2006)
მონაწილეობენ: დევიდ ატენბორო, სიგურნი უივერი, ხუვ კორდი, პოლ სტიუარტი.
გახმოვანება: ქართული (პროფესიონალური)
დასწრება თავისუფალია.

ჯანმრთელობის დაცვის საერთაშორისო დღისადმი მიძღვნილი აქცია
2014-04-05 00:00
ეროვნული ინტეგრაციის გაძლიერება საქართველოში“ პროექტის ფარგლებში, რომელსაც საქართველოს გაეროს ასოციაცია (UNAG), აშშ–ის საერთაშორისო განვითარების სააგენტოს (USAID) ფინასური მხარდაჭერით ახორციელებს, ილიას სახელმწიფო უნივერსიტეტისა და ფონდ ALPE-სთან თანამშრომლობით დაფუძნებული სამოქალაქო აქტივიზმის ქსელის –თბილისის ცენტრის და უნივერსიტეტის სერვისცენტრის ინიციატივით 7 აპრილს, ილიას სახელმწიფო უნივესიტეტის A კორპუსის ფოიეში, ჯანმრთელობის დაცვის საერთაშორისო დღისადმი მიძღვნილი აქცია: “ისწავლე და პირველმა გადაარჩინე სიცოცხლე” გაიმართა.
სპეციალურად ამ დღისათვის ცენტრის წევრებმა, ორგანიზაცია “კეთილი სამარიტელის” ლიცენზირებული კურსი “პირველი სამედიცინო დახმარება” გაიარეს და მიღებული ცოდნა უნივერსიტეტის სრუდენტებს, პროფესორებსა და თანამშრომლებს, საჯარო ტრენინგზე გაუზიარეს.

სტაჟირება ბიზნესის სკოლის სტუდენტებისთვის
2014-04-07 14:13
2014 წლის 8 აპრილს, 13:00 საათზე, ილიას სახელმწიფო უნივერსიტეტის ბიზნესის სკოლასა და საქართველოს კულტურის პალატას შორის გაფორმდება ურთიერთთანამშრომლობის მემორანდუმი, რომლის ფარგლებშიც საქართველოს კულტურის პალატა ბიზნესის სკოლის სტუდენტებიდან შეარჩევს 15 სტაჟიორს. სტუდენტები სტაჟირებას გაივლიან მედიამენეჯმენტის, ღონისძიებათა მენეჯმენტისა და ვიზუალური კომუნიკაციის სფეროებში, ასევე მონაწილეობას მიიღებენ საქართველოს კულტურის პალატაში მიმდინარე პროექტების მართვაში.
სტუდენტთა შერჩევის კრიტერიუმებია აკადემიური მოსწრება, CV და სამოტივაციო წერილი.
მისამართი ჩოლოყაშვილის 3/5, აუდიტორია E407

პროექტი ”დოქტორანტთა ფორუმი” მეორე საჯარო პრეზენტაცია
2014-04-08 12:11
11 აპრილს, 19:00 საათზე, წიგნის მაღაზია ”ლიგამუსში” სოციალურ და ჰუმანიტარულ მეცნიერებათა და ხელოვნების ინტერდისციპლინური პროგრამის დოქტორანტი, ლია კუპრეიშვილი, წაიკითხავს მოხსენებას თემაზე: ”პოლიტიკური იდეოლოგიის გავლენა გენდერის სოციალურსა და კულტურულ კონსტრუქციებზე საქართველოში (1900-1921 წწ)”.
ეს რიგით მეორე საჯარო პრეზენტაციაა ციკლისა, რომელიც მეცნიერებათა და ხელოვნების ფაკულტეტზე, „დოქტორანტთა ფორუმის“ ფარგლებში მიმდინარეობს.
პრეზენტაციაზე წარმოდგენილი იქნება კვლევითი პროექტის სამუშაო ვერსია, რომელიც ითვალისწინებს პოლიტიკური, კერძოდ კი რევოლუციური, იდეოლოგიის გავლენის კვლევას გენდერის სოციალურსა და კულტურულ კონსტრუქციებზე და ფემინისტური გამოცდილების ცვლილების კვლევას აღნიშნულ კონსტრუქციებთან ერთად საქართველოს ისტორიის კონკრეტულ პერიოდში, მე-20 საუკუნის დასაწყისში. უფრო კონკრეტულად, ნაშრომში ასახული იქნება, თუ როგორ ხდებოდა მედიის მიერ ქალთა ინდივიდუალობისა და ქცევათა ნორმების, ასევე გენდერული თანასწორობის ცნების წარმოჩენა და განვითარება.

შეხვედრა ბექა ჯაყელთან
2014-04-08 12:24
10 აპრილს, 15:00 საათზე, ილიას სახელმწიფო უნივერსიტეტის G106 აუდიტორიაში, ბიზნესის სკოლის ტურიზმის მენეჯმენტის ცენტრის ინიციატივით, შედგება შეხვედრა გაეროს მსოფლიო ტურიზმის ორგანიზაციაში ევროპის რეგიონული პროგრამის კოორდინატორთან, ბექა ჯაყელთან.
დასწრება თავისუფალია.

ტრავმა და კოლექტიური მეხსიერება
2014-04-08 19:38
ოთხშაბათს, 9 აპრილს, 17:00 საათზე, წიგნის მაღაზია ლიგამუსში (ჭავჭავაძის 32) გიწვევთ საჯარო დისკუსიაზე ”9 აპრილი: ტრავმა და კოლექტიური მეხსიერება”. დისკუსიის მიზანია 9 აპრილის, როგორც ისტორიული ხდომილების განხილვა და მის გარშემო სხვადასხვა ტიპის გამოცდილებებისა და პერსპექტივების შესახებ დისკუსია. ასევე იმაზე მსჯელობა, თუ როგორ გვახსოვს ის და რა გავლენა შეიძლება ჰქონდეს ამ ტრავმულ მეხსიერებას თანამედროვე საზოგადოებაზე.
დისკუსიის ძირითადი მომხსენებლები იქნებიან ილიას სახელმწიფო უნივერსიტეტის პროფესორები, ნინო ფირცხალავა, ემზარ ჯგერენაია და ნოდარ ლადარია.
დამსწრე საზოგადოებას შესაძლებლობა ექნება მონაწილეობა მიიღოს საჯარო დისკუსიაში.

უნიკინო 18 აპრილს: ”დიდი მოკამათეები”
2014-04-11 17:49
პარასკევს, 18 აპრილს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება დენზელ ვაშინგტონის რეალურ მოვლენებზე დაფუძნებული ფილმი „დიდი მოკამათეები“ (2007)
მონაწილეობენ: დენზელ ვაშინგტონი, ჯონ ჰერდი, ფორესთ უიტეიქერი, ქიმბერლი ელიზი, ჟერმენ უილიამსი, ჯინა რავერა, ნატ პარკერი, ჯერნი სმოლეთი, დენზელ უიტაკერი.
თარგმანი : სოფო მაისურაძე

ლექცია ინფორმაციული უსაფრთხოების მენეჯმენტის თემაზე
2014-04-11 20:28
12 აპრილს, 12:00 საათზე, ილიას სახელმწიფო უნივერსიტეტის G106-ე აუდიტორიაში გაიმართება საჯარო ლექცია ინფორმაციული უსაფრთხოების მენეჯმენტის თემაზე.

ლექციას წაიკითხავს კომპანია DPA-ს (საინფორმაციო ტექნოლოგიების კომპანია, www.dpa.ge ) უცხოელი ექსპერტი და ლექციის თემა იქნება:

Information security management – theory and real life;
InfoSec&Risks;
InfoSec risk management methodologies/standards;
Real life – risk identification/perception/assessment/treatment.

ამერიკელი ჯაზ- პიანისტი ილიაუნიში
2014-04-15 11:49
29 აპრილს, 13:00 საათზე, ილიაუნის თეატრის ფოიეში ჩვენი უნივერსიტეტის მუსიკის მიმართულების სტუდენტებისთვის სემინარს ჩაატარებს ცნობილი ამერიკელი ჯაზ-პიანისტი, ჯასთინ კოფლინი. ის ილიაუნის სტუდენტებთან ისაუბრებს როგორც ზოგადად ჯაზზე, ისე შეზღუდული შესაძლებლობების ადამიანების პრობლემებზე.
მრავალი ჯილდოს მფლობელმა ჯაზ-პიანისტმა, ჯასთინ კოფლინმა, 11 წლის ასაკში დაკარგა მხედველობა. მან ნიუ-ჯერსის უილიამ პატერსონის უნივერსიტეტი დაამთავრა ლეგენდარული ჯაზ-მესაყვირის, კლარკ ტერის, ხელმძღვანელობით. 2011-2013 წლებში ჯასთინ კოფლინი ვირჯინიის ცნობილ ჯაზ-კლუბ „Havana Nights“-ში უკრავდა საკუთარ ტრიოსთან ერთად; ამავე კლუბში ასრულებდა სოლო-პროგრამებსაც. ჯასთინ კოფლინი VSA ახალგაზრდა სოლისტების საერთაშორისო პრემიის მფლობელია; VEER Magazine-ის მიერ ჩატარებული რეიტინგების შედეგად, მას „წლის ჯაზ-შემსრულებლის“ წოდება მიენიჭა; იგი დიდი ქუინსი ჯონსის მიერ აღიარებულია „Quincy Jones’ Artist Roster“-ში. ჯასთინ კოფლინი მონაწილეობდა ქუინსი ჯონსის იუბილისადმი მიძღვნილ მსოფლიო ტურში. ამჟამად საკუთარ ალბომსა და კლარკ ტერისადმი მიძღვნილ ალბომზე მუშაობს. ამავე დროს აქტიურ საშემსრულებლო საქმიანობას ეწევა – თანამშრომლობს კომპანიებთან „Visionary Media“ (ნიუ-იორკი) და „Quincy Jones Productions“ (ლოს-ანჯელესი).
ვიდეო I
ვიდეო II

ისტორიული კონტექსტი და პოსტმოდერნისტული დიალოგი
2014-04-15 18:07
22 აპრილს, 16:00 საათზე, ილიას სახელმწიფო უნივერსიტეტის A101 აუდიტორიაში ჩატარდება საჯარო ლექცია – “ისტორიული კონტექსტი და პოსტმოდერნისტული დიალოგი”.
ლექციას გაუძღვება ეკა ავალიანი.

საჯარო ლექციების კურსი ახალი განმანათლებლობა
2014-04-16 19:59
ილიაუნის მეცნიერებათა და ხელოვნების ფაკულტეტის
საზოგადოებრივ-საგანმანათლებლო პროექტი „ახალი განმანათლებლობა“
ილიას სახელმწიფო უნივერსიტეტის მეცნიერებათა და ხელოვნების ფაკულტეტი იწყებს პროექტს სახელწოდებით – „ახალი განმანათლებლობა“ . პროექტის ფარგლებში ილიას სახელმწიფო უნივერსიტეტის ლექტორები ჩაატარებენ სამეცნიერო-პოპულარული ხასიათის 10 საჯარო ლექციას.
კურსისთვის შერჩეულია საზოგადოებრივ-გლობალურ საკითხებთან დაკავშირებული თემები; თემები, რომლებზეც მიმდინარეობს მსჯელობა და ერთიანი, შეთანხმებული აზრი არ არსებობს; თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს; კულტურას; განათლებას; პოლიტიკას; გარემოს დაცვის აქტუალურ საკითხებს.
ლექციებზე წარმოდგენილი იქნება ამ თემების ირგვლივ არსებული განსხვავებული მოსაზრებები და შეხედულებები, რაც თემატურ მრავალფეროვნებასთან ერთად ასახავს იმ პლურალიზმს, რომლის დამკვიდრებასაც ემსახურება ახალი განმანათლებლობის პროექტი. დამსწრე საზოგადოებას ექნება შესაძლებლობა, მონაწილეობა მიიღოს დისკუსიაში.
ვისთვის არის განკუთვნილი პროექტი?

საშუალო სკოლის დამამთავრებელი (X, XI, XII) კლასების მოსწავლეებისათვის;
უნივერსიტეტების დაწყებითი კურსის სტუდენტებისთვის;
სალექციო კურსის თემატიკით დაინტერესებული ნებისმიერი ადამიანისთვის.

ლექციებს ჩაატარებენ ილიას სახელმწიფო უნივერსიტეტის ლექტორები. ლექციების ენა იქნება სამეცნიერო, მაგრამ პოპულარული – გათვლილი მრავალფეროვან აუდიტორიაზე.

სალექციო კურსის განრიგი

თარიღი
თემა
მომხსენებელი

2 მაისი
ფსიქეადან-ფსიქოლოგიამდე
რუსუდან მირცხულავა

16 მაისი
ცვალებადი დედამიწა: დასრულდა თუ არა გამყინვარების ეპოქა?
დავით თარხნიშვილი

23 მაისი
მეტალები ისტორიულ-ქიმიურ ჭრილში: გავლენა გარემოს დაბინძურებაზე და პრობლემის გადაჭრის გზები
ქეთევან კუპატაძე

30 მაისი
ლიტერატურული ნაწარმოები, როგორც სამყაროს გააზრების საშუალება
ლევან ცაგარელი

6 ივნისი
რა არის სამოქალაქო საზოგადოება?
გია ნოდია

13 ივნისი
რუსეთის იმპერიის კოლონიური პოლიტიკა და „თერგდალეულები“
დავით მალაზონია

20 ივნისი
სოციოლოგის ხელობა
ემზარ ჯგერენაია

27 ივნისი
საბჭოთა ტოტალიტარიზმი და საქართველო
დავით მალაზონია

4 ივლისი
ძილის ბუნება და მნიშვნელობა ადამიანის ჯანმრთელობისთვის
ლია მაისურაძე

11 ივლისი
თავისუფლების შესახებ
მაკა ლაშხია

18 ივლისი
საქართველოს ევროპული არჩევანი
დავით დარჩიაშვილი

ლექციების ხანგრძლივობა: 1 საათი (ლექციის შემდეგ გათვალისწინებულია დისკუსია)
დრო: 2 მაისიდან 18 ივლისის ჩათვლით ყოველ პარასკევს, 16:00 საათზე
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავაჭავაძის გამზირი 32)
დასწრება: თავისუფალი
გელოდებით!

უილიამ შექსპირი - 450 წელი
2014-04-18 12:04
23 აპრილს, 20:00 საათზე
ილიაუნის თეატრში
ილიაუნის თეატრალური ხელოვნების პროგრამის სტუდენტები და კურსდამთავრებულები უილიამ შექსპირის სონეტების მიხედვით შექმნილ პერფორმანსს ითამაშებენ.
ასევე პირველად ,გამოიფინება ცნობილი ქართველი მსახიობების მიერ განსახიერებული შექსპირის პერსონაჟები.
ამასთანავე პარალელურად ილიაუნის ბიბლიოთეკებში დაცული შექსპირის პიესებისა და მისი შემოქმედების კვლევის რარიტეტული გამოცემებიც გამოიფინება.

საინფორმაციო შეხვედრა
2014-04-22 12:07
ორშაბათს, 28 აპრილს, 16:00 საათზე, ილიას სახელმწიფო უნივერსიტეტის A101 აუდიტორიაში, მეცნიერებათა და ხელოვნების ფაკულტეტი გიწვევთ საინფორმაციო შეხვედრაზე „სწავლა, კვლევა და მუშაობა გერმანიასა და ავსტრიაში – სტიპენდიები სტუდენტებისა და კურსდამთავრებულთათვის“.
გერმანიის საელჩოს, გერმანიის აკადემიური გაცვლის სამსახურის (DAAD), ავსტრიული ბიბლიოთეკისა და ბოშის ფონდის წარმომადგენლები გაგაცნობენ გერმანიასა და ავსტრიაში სწავლის დაფინანსებისა და სასწავლო ან კვლევითი სტიპენდიების მოპოვების შესაძლებლობებს.
შეხვედრას დაესწრებიან ილიას სახელმწიფო უნივერსიტეტის ენების ცენტრის დირექტორი, პროფესორი ეკატერინე შავერდაშვილი და გერმანისტიკის მიმართულების პროფესორი ლევან ცაგარელი, რომლებიც ისაუბრებენ ჩვენს უნივერსიტეტში გერმანული ენის შესწავლაზე.
მსურველებს გექნებათ შესაძლებლობა, სტუმრებს დაუსვათ კითხვები თქვენთვის საინტერესო გაცვლითი პროგრამების შესახებ და მიიღოთ ინდივიდუალური რჩევები.
გთხოვთ, მობრძანდეთ!

წიგნის საერთაშორისო დღე
2014-04-22 13:56
წიგნისა და საავტორო უფლებების მსოფლიო დღესთან დაკავშირებით, ილიას სახელმწიფო უნივერსიტეტი სხვადასხვა ტიპის საინტერესო ღონისძიებაზე გიწვევთ.
მაშ, ასე, ოთხშაბათს, 23 აპრილს:
11:00 საათიდან, მთელი კვირის განმავლობაში, ილიას სახელმწიფო უნივერსიტეტის A კორპუსის შესასვლელთან (ჭავჭავაძის #32) იმოქმედებს Book Drive – ჩააბარეთ წიგნები, რომლებიც მაღალმთიანი რეგიონების სამკითხველოებს გადაეცემა.
11:00 საათიდან, მთელი დღის განმავლობაში, წიგნის მაღაზია ”ლიგამუსის” ვერანდაზე გაიმართება მოხეტიალე წიგნების აქცია – დატოვეთ ან წაიღეთ თქვენთვის სასურველი წიგნი.
13:00 საათზე ილიაუნის სტუდენტები ჭავჭავაძის გამზირზე მოაწყობენ წიგნის დღესთან დაკავშირებულ ფლეშმობს.
14:00 საათზე წიგნის მაღაზია ”ლიგამუსში” ეროვნული ბიბლიოთეკა ასტრიდ ლინდგრენის საერთაშორისო ლიტერატურულ პრემიაზე წარადგენს საქართველოს კანდიდატებს.
15:00 საათზე წიგნის მაღაზია ”ლიგამუსში” 6-8 წლის ბავშვებს სპეციალურად მოწვეული სტუმარი, საბავშვო მწერალი და ილუსტრატორი, სანდრო ასათიანი, წაუკითხავს ზღაპრებს. ”ლიგამუსის” თანამშრომლები კი შესთავაზებენ გასართობ და სახალისო აქტივობებს.
17:00 საათზე ილიაუნის „წიგნის კითხვის კლუბი“ მოაწყობს ჟან-პოლ სარტრის მოთხრობის – „კედელი“ – კითხვას.
20:00 საათზე ილიაუნის თეატრის სცენაზე ილიაუნის თეატრალური ხელოვნების პროგრამის სტუდენტები და კურსდამთავრებულები უილიამ შექსპირის სონეტების მიხედვით დადგმულ პერფორმანსს ითამაშებენ.
ღონისძიებებზე დასწრება და მასში მონაწილეობის მიღება ყველა მსურველს შეუძლია.
გელოდებით!

შექსპირი 450
2014-04-22 17:24
მაქს რეინჰარდტის „ზაფხულის ღამის სიზმარი“
23 აპრილს, 13:00 საათზე, ილიას სახელმწიფო უნივერსიტეტის E202 აუდიტორიაში (ჩოლოყაშვილის 3/5, ვაკის პარკის წინ), გაიმართება შექსპირის დაბადების დღისადმი მიძღვნილი ჩვენება. ინიციატივა ნაწილია მთელი წლის განმავლობაში გაწერილი პროგრამათა ციკლისა, რომელსაც ხელოვნების სამეცნიერო-კვლევითი ინსტიტუტი და შექსპირის კვლევითი ცენტრი შექსპირის დაბადებიდან 450 წლისთავს უძღვნის.
23 აპრილს, შექსპირის დაბადების დღეს, საქართველოში პირველად ვუჩვენებთ მეოცე საუკუნის ცნობილი რეჟისორის – მაქს რეინჰარდტის (1873-1943) „ზაფხულის ღამის სიზმარს“ (1935 წელი, 133 წუთი, კომპოზიტორი ფელიქს მენდელსონი), რომელიც მისი ცნობილი დადგმის ეკრანიზაციაა.
რეინჰარდტმა 1920 წელს დააარსა ზალცბურგის ფესტივალი. ანშლუსის მერე დატოვა ავსტრია და საცხოვრებლად აშშ-ში გადავიდა. გორდონ კრეგის მსგავსად, რეინჰარდტი მიდრეკილი იყო ნეორომანტიზმისა და სიმბოლიზმისაკენ. იგი თეატრის ისტორიაში შევიდა, როგორც სცენის ნოვატორი. მისი საყვარელი ხერხები იყო: მბრუნავი სცენა, ავანსცენის გადატანა მაყურებელთა დარბაზში, უარი რამპაზე, როგორც მსახიობებსა და დარბაზს შორის გამყოფზე და ა.შ.
დასწრება თავისუფალია.
დამატებითი ინფორმაციისთვის დაგვიკავშირდით: 577 21 35 24

დოკუმენტური ფილმის - „გზაზე“ - ჩვენება
2014-04-23 10:57
პირველ მაისს, 18:00 საათზე, ილიას სახელმწიფო უნივერსიტეტის A 101 აუდიტორიაში გაიმართება ახალი დოკუმენტური ფილმის ჩვენება. ფილმი, სახელწოდებით „გზაზე“, გადაღებულია შვეიცარიის განვითარებისა და თანამშრომლობის სააგენტოს მიერ დაფინანსებული საბაზრო განვითარების პროგრამის მიერ.
დოკუმენტური ფილმი ასახავს ცხვრის გადარეკვის პროცესს შირაქის ზამთრის საძოვრებიდან სამცხე-ჯავახეთის ზაფხულის (მაღალმთიან) საძოვრებამდე. კომპანიამ EcoFilms ფირზე ასახა ის სამკვირიანი რთული გზა, რომელსაც მეცხვარეები ყოველწლიურად, წელიწადში ორჯერ გადიან ფარასთან ერთად.
კომპანია EcoFilms-ის შესახებ დამატებითი ინფორმაცია იხილეთ შემდეგ საიტებზე:
ecofilms.ge
https://www.facebook.com/EcoFilmsGeorgia
ფილმის შესახებ დამატებითი ინფორმაციისთვის მიჰყევით ბმულს: https://www.youtube.com/watch?v=MJFOJ0fst9I

„ტრავმა და საზოგადოება: კვლევა და პრაქტიკა“
2014-04-23 13:30
ნ. ზაზაშვილის სახელობის ყოველწლიური კონფერენცია „ტრავმა და საზოგადოება: კვლევა და პრაქტიკა“
ილიას სახელმწიფო უნივერსიტეტის ფსიქიკური ჯანმრთელობის რესურს ცენტრი, საქართველოს ფსიქოტრავმის საზოგადოება, საქართველოს წამების მსხვერპლთა რეაბილიტაციის ცენტრი, კავშირი „საფარი“ და ფონდი “გლობალური ინიციატივა ფსიქიატრიაში – თბილისი” მართავენ ნ. ზაზაშვილის სახელობის ყოველწლიურ კონფერენციას თემაზე – ტრავმა და საზოგადოება: კვლევა და პრაქტიკა.
კონფერენცია ჩატარდება 2014 წლის 25 (14.00 საათი) და 26 აპრილს (10:30 – 16.00) ილიას სახელმწიფო უნივერსიტეტის G106 დარბაზში.
კონფერენციის ძირითადი თემებია:
– ფსიქოტრავმა, მისი მექანიზმები და გამოვლინებები;
– ტრავმის შემდგომი აშლილობების მკურნალობა და მოვლა;
– უახლესი კვლევები ფსიქოტრავმის სფეროში; მათი ზეგავლენა მტკიცებულებაზე დაფუძნებული ინტერვენციების დანერგვასა და განხორციელებაზე.
კონფერენციას გახსნის პროფ. ჯონათან ბისონი (კარდიფის უნივერსიტეტი, დიდი ბრიტანეთი) ლექციით -“The impact of DSM5 and ICD11 on PTSD”; ის ასევე წარუძღვება სემინარს -“ტრავმის ნეირობიოლოგია და ფარმაკოლოგია”.
მოხსენებებით წარდგებიან საქართველოს ფსიქოტრავმის საზოგადოების წევრები და სხვა პროფესიონალები.
კონფერენციის სამუშაო ენაა ქართული და ინგლისური.

საჯარო დისკუსიას თემაზე - „ეთნიკური უმცირესობები საქართველოში“
2014-04-23 17:11
ხუთშაბათს, 24 აპრილს, 17:00 საათზე, წიგნის მაღაზია ”ლიგამუსში” ილიას სახელმწიფო უნივერსიტეტის კონსტიტუციური კვლევების ცენტრი მართავს საჯარო დისკუსიას თემაზე – „ეთნიკური უმცირესობები საქართველოში“. შეხვედრის ფარგლებში მოხსენებას გააკეთებენ მედიის განვითარების ფონდის გამგეობის თავმჯდომარე – თამარ კინწურაშვილი და კონსტიტუციური კვლევების ცენტრის მკვლევარი – გიორგი მელაძე.

სამეცნიერო სემინარი თემაზე: საზოგადოების ტრანსფორმაცია სივრცესა და დროში
2014-04-28 11:23
6 მაისს, სამშაბათს, 16:00 საათზე ილიას სახელმწიფო უნივერსიტეტის A101 აუდიტორიაში გაიმართება სამეცნიერო სემინარი თემაზე “საზოგადოების ტრანსფორმაცია სივრცესა და დროში: ფინიკიური ქალაქ-სახელმწიფოდან პუნიკური კართაგენის იმპერიამდე“.
მომხსენებელი – ეკა ავალიანი
სემინარს წარუძღვება ემერიტუს-პროფესორი ზურაბ კიკნაძე.

უნიკინო 2 მაისს: ”მექანიკური ფორთოხალი”
2014-04-28 11:46
პარასკევს, 2 მაისს, 18:00 საათზე, ილიას უნივერსიტეტის A 101 აუდიტორიაში, ნაჩვენები იქნება სტენლი კუბრიკის ფილმი, ”მექანიკური ფორთოხალი” (1971).
მონაწილეობენ: მალკოლმ მაკდაუელი, პატრიკ მეგი, უორენ კლარკი და სხვები.
ჩვენების შემდეგ გაიმართება დისკუსია თემაზე “ძალადობის ვნება – სად იღებს სათავეს და როგორ ვუპირისპირდებით მას.” დისკუსიას გაუძღვება ნინია კაკაბაძე.
დასწრება თავისუფალია!

საჯარო ლექცია თემაზე - ”დისკრიმინაციის დაუშვებლობა”
2014-04-29 12:50
ხუთშაბათს, პირველ მაისს, 16:00-დან 17:30 საათამდე, წიგნის მაღაზია ”ლიგამუსში” ილიას სახელმწიფო უნივერსიტეტის კონსტიტუციური კვლევების ცენტრი გამართავს საჯარო ლექციას თემაზე – ”დისკრიმინაციის დაუშვებლობა”.
სიტყვით გამოვლენ ევროსაბჭოსა და აშშ-ის იურისტთა ასოციაციის ექსპერტი, გიორგი გიორგაძე, და ადამიანის უფლებების სწავლებისა და მონიტორინგის ცენტრის (EMC) წარმომადგენელი – თამთა მიქელაძე.
დასასრულს მოეწყობა დისკუსია, რომლის ფარგლებშიც სტუდენტები დამსწრე საზოგადოებასთან ერთად შეეცდებიან თანამედროვე პრობლემატიკის გაანალიზებას.

საზოგადოებრივ-საგანმანათლებლო პროექტი- „ახალი განმანათლებლობა“
2014-04-29 14:03
შეგახსენებთ, რომ პარასკევს, 2 მაისს, 16:00 საათზე, A 101 აუდიტორიაში (ჭავჭავაძის გამზირი 32) ილიას სახელმწიფო უნივერსიტეტის მეცნიერებათა და ხელოვნების ფაკულტეტის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში ასოცირებული პროფესორი რუსუდან მირცხულავა წაიკითხავს პირველ საჯარო ლექციას თემაზე – „ფსიქეადან ფსიქოლოგიამდე“ .
დასწრება თავისუფალია.
გელოდებით!

სოციოლოგთა მესამე სამეცნიერო კონფერენცია
2014-04-29 17:56
ლოკალური პრობლემები გლობალურ სამყაროში
3 ივლისი, 2014 წელი
მეცნიერებათა და ხელოვნების ფაკულტეტის ორგანიზებით, 2014 წლის 3 ივლისს ჩატარდება სოციოლოგთა მესამე სამეცნიერო კონფერენცია-„ლოკალური პრობლემები გლობალურ სამყაროში“.დრო, რომელშიც ჩვენ დღეს ვცხოვრობთ, სულ უფრო ფლუიდურს ხდის ზღვარს ლოკალურსა და გლობალურს შორის. რეალობა ლოკალურ კონტექსტში ხდება ნაწილი გლობალურ დონეზე მიმდინარე კომპლექსური სოციალური ცვლილებებისა.
კონფერენციის მიზანია:
სოციოლოგიის მიმართულების სტუდენტებსა და ამ სფეროში არსებული თანამედროვე გამოწვევებით დაინტერესებულ ახალგაზრდა მკვლევრებს შესაძლებლობა მისცეს, შეხვდნენ ერთმანეთს, გაიფართოონ აკადემიური ქსელი, იმსჯელონ თავიანთ ნაშრომებზე და გაუზიარონ ერთმანეთს იდეები; ასევე – განიხილონ თანამედროვე საზოგადოების წინაშე არსებული მნიშვნელოვანი გამოწვევები და წინააღმდეგობები, რაც განსაკუთრებული იმპულსია სოციოლოგიური წარმოსახვისთვის.
კონფერენციაში მონაწილეობის პირობები:
კონფერენციაში მონაწილეობის მიღება შეუძლიათ სოციოლოგიის მიმართულების როგორც ბაკალავრიატისა და მაგისტრატურის, ასევე, დოქტორანტურის სტუდენტებს.
საუკეთესო სტატიები დაიბეჭდება კონფერენციისადმი მიძღვნილ კრებულში. გამარჯვებული სტუდენტები დაჯილდოვდებიან პრიზებით. კონფერენციის ყველა მონაწილეს გადაეცემა სიგელი და სპეციალური საჩუქარი.
საბუთების მიღება:
დაინტერესებულმა კანდიდატებმა 2014 წლის 25 მაისამდე უნდა გამოგზავნონ ერთგვერდიანი ავტობიოგრაფია (CV), კონფერენციაზე წარსადგენი კვლევითი ნაშრომის აბსტრაქტი (არა უმეტეს 300 სიტყვისა) და რეკომენდაცია სამეცნიერო თემის ხელმძღვანელისაგან შემდეგ ელექტრონულ მისამართზე:ana.kirvalidze@iliauni.edu.ge
დამატებითი ინფორმაციისათვის მოგვწერეთ ზემოთ მითითებულ ელექტრონულ მისამართზე.

"საქართველოს ახალგაზრდა ლიდერთა გაერთიანება" ილიაუნიში
2014-05-01 11:01
გაცნობებთ, რომ 8 მაისს, ხუთშაბათს, 13:00 საათზე, ილიას სახელმწიფო უნივერსიტეტის B102 აუდიტორიაში საინფორმაციო შეხვედრას გამართავს ა(ა)იპ საქართველოს ახალგაზრდა ლიდერთა გაერთიანება.
საინფორმაციო შეხვედრაზე საუბარი იქნება 2014 წელს 20-დან 25 ივლისამდე პრაღაში დაგეგმილ საეთაშორისო ახალგაზრდულ კონფერენციაზე, რომელზეც განხილული იქნება საერთაშორისო ურთიერთობები, სამართალი და მსოფლიო პოლიტიკა.
საქართველოს ახალგაზრდა ლიდერთა გაერთიანება ორგანიზებას უწევს საქართველოში დელეგატების შერჩევას პრაღის საერთაშორისო კონფერენციისთვის.
კონფერენციაში მონაწილეობის მიღება შეუძლიათ 18-დან 26 წლამდე სტუდენტებს.
საინფორმაციო შეხვედრაზე დასწრება თავისუფალია!

ევროკავშირის კვირეული - შეხვედრა სტუდენტებთან
2014-05-02 20:00
ოთხშაბათს, 7 მაისს, 14:00 საათზე, ილიას სახელმწიფო უნივერსიტეტში, ევროკავშირის კვირეულის ფარგლებში გაიმართება შეხვედრა სტუდენტებთან. შეხვედრაზე, რომლის ორგანიზატორია ნატოსა და ევროკავშირის საინფორმაციო ცენტრი, განიხილება შემდეგი თემები: ევროკავშირი, საქართველო-ევროკავშირის ურთიერთობა, ევროპული ფასეულობები, ასოცირების ხელშეკრულება.
შეხვედრაზე სიტყვით გამოვლენ:

ევროპულ და ევროატლანტიკურ სტრუქტურებში ინტეგრაციის საკითხებში სახელმწიფო მინისტრი, ალექსი პეტრიაშვილი;
ნატოსა და ევროკავშირის შესახებ საინფორმაციო ცენტრის დირექტორი, ელენე გოცაძე;
ლიტვის ელჩი საქართველოში, იონას პასლაუსკასი.

დრო: 7 მაისი, 14:00 საათი
მისამართი: ილიას სახელმწიფო უნივერსიტეტი, G 106 აუდიტორია

საჯარო ლექცია - "ფრიდრიხ ჰაიეკი და სოციალური დაცვის პრობლემები“
2014-05-04 15:07
8 მაისს, 17:00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” ჯანდაცვისა და დაზღვევის სკოლა გამართავს ავსტრიელი ეკონომისტის, ფილოსოფოსის, ავსტრიული ეკონომიკური სკოლის წარმომადგენლის ფრიდრიხ ჰაიეკის დაბადებიდან 115-ე წლისადმი მიძღვნილ ღონისძიებას – „ფრიდრიხ ჰაიეკი და თანამედროვეობა“.
ღონისძიების ფარგლებში თენგიზ ვერულავა წაიკითხავს საჯარო ლექციას თემაზე – “ფრიდრიხ ჰაიეკი და სოციალური დაცვის პრობლემები“.
ასევე, წარმოდგენილი იქნება დოკუმენტური ფილმი “ფრიდრიხ ჰაიეკი” (ავტორი თენგიზ ვერულავა).
დრო: 8 მაისი, 17:00 საათი
ადგილმდებარეობა: ლიგამუსი, ილიას სახელმწიფო უნივერსიტეტი

ლიტერატურული კლუბის პირველი შეხვედრა
2014-05-06 11:58
8 მაისს, ხუთშაბათს, 19:00 საათზე, ილიაუნის ახლდაშექმნილი ლიტერატურული კლუბი პირველ შეხვედრას გამართავს, რომელზეც შვედი მწერლისა და დრამატურგის, ავგუსტ სტრინდბერგის დრამატურგიაზე ვისაუბრებთ.
როგორ მივიდა ავტორი თავის ტექსტებში ქალთმოძულეობიდან მამაკაცური კრიზისის აღწერამდე?
შეხვედრის სტუმარი სტრინდბერგის მთარგმნელი, დრამატურგი დავით გაბუნია იქნება. მის მიერ თარგმნილი პიესები „ფრეკენ ჟული“ და „მასზე ძლიერი“ 2013 წელს “ბაკურ სულაკაურის გამომცემლობის” მიერ გამოცემულ პიესების კრებულში შევიდა.
გელოდებით!
დრო: 8 მაისი, 19:00 საათი
ადგილმდებარეობა: წიგნის მაღაზია “ლიგამუსი” (ილიას სახელმწიფო უნივერსიტეტი)

საჯარო ლექცია - „იმაზე, რის თქმაც შეუძლებელია“
2014-05-06 13:23
15 მაისს, 17:00 საათზე, A 101 აუდიტორიაში ილიას სახელმწიფო უნივერსიტეტის ს. წერეთლის სახელობის ფილოსოფიის ინსტიტუტი გიწვევთ საჯარო ლექციაზე – „იმაზე, რის თქმაც შეუძლებელია.“ მოხსენებას წაიკითხავს ამსტერდამის უნივერსიტეტის მეცნიერების ფაკულტეტის ლოგიკისა და კომპიუტერული მეცნიერების პროფესორი, დოქტორი მარტენ მარქსი.
ლექციის ფარგლებში ერთი მხრივ განხილული იქნება ენის უსაზღვრობის იდეა, მეორე მხრივ კი, მტკიცება გარკვეული ცნებების ფორმალურენაზეგამოთქმისპრობლემურობასთან დაკავშირებით.ბატონი მარქსი კონკრეტული საილუსტრაციო მაგალითების მოხმობით შეეცდება დადგენას, ცნების გამოთქმის პრობლემურობასჩვენი ცოდნის შეზღუდულობა იწვევს თუ ენის საზღვრების არსებობა.
სამუშაო ენა- ინგლისური.
დასწრება თავისუფალია.
